**Diktát na opakovanie učiva z 1. ročníka ZŠ**

Janka s Tomášom idú do lesíka. Deti bežia pri potoku. Nôž je tupý. Chceš rožok s malinovým džemom? Už sme druháci. Cvičte každý deň!  Do školy už prišiel aj Jakub.

**Diktát na hlásku a písmeno (ch, dz, dž)**

Opička Džudy je malé zvieratko. Pochádza z džungle. Ona džúsik nepije. V džbáne má vodičku. Džavot detí ju ruší. Chodí pomaly. Chlapci ju chytili.

**Diktát na samohlásku ä**

Od smädu je najlepší teplý čaj. Katka drží na rukách maličké bábätko. Vo váze zvädli kvety. Učivo som si  dobre zapamätal. Päť a päť nie je deväť! Mäsiar predáva hovädzie a bravčové mäso.

**Diktát na dvojhlásky**

Môj priateľ Daniel má mladšiu sestru Cecíliu. Dievčatá spievajú pekné piesne. Máš rád hovädziu polievku? V záhrade rastie sladučká jahôdka. Kuriatka behajú po dvore. Na kreslenie potrebujeme žltý papier. Niektoré ovocie má kôstku.

**Diktát na tvrdé spoluhlásky**

Pri rieke stojí mlyn. Z chaty sa dymí. Dedo číta noviny. Deti chytajú raky v plytkom potoku. Teta chystala raňajky. V kuchyni je kytica. Hrajú sa  na chytačku.

**Diktát na opakovanie učiva za 1. polrok**

Zajtra bude mať Eva meniny. Opäť jej upiekli ovocnú tortu. Jahody, broskyne a banány nakrájali na kúsky. Zamiešali piškóty s tvarohom a ozdobili kopčekom šľahačky. Dostala kvety, knihy a sánky.

**Diktát na mäkké spoluhlásky**

Mamička mi uvarila lipový čajík. Dala doň citrón a osladila ho medíkom. Citrón krájala nožíkom. Na šípovej ružičke sedí vtáčik. Krajčír čistí šijací stroj. V drevenej klietke žijú malé zajačiky.

**Diktát na slabiky di, ti, ni, li, de, te, ne, le**

Chodíme do lesa. Cez čistinku tečie vodička. Rodičia boli s dievčatkom v divadle.Teta ticho počúvala tretiu báseň. V diaľke sme zbadali studničku. Táničku zobudí budík.

**Diktát na vety**

Teta varí obed.  Kaša je chutná s ovocím. Ktoré ovocie máš rád?  Hrali ste futbal? Otec opravuje auto. Sadni si k oknu! Nehádž papiere na zem! Dedo pracuje v záhrade.

**Diktát**

Nakrájajte melón! Cítiš túto príjemnú vôňu? Martin udrel päsťou po stole. Na Vianoce sa tešíme každý rok. Daniela má opäť dobrú náladu. Teta Anička má v kôlni motyky a hrable. V košíku ležia uložené jabĺčka.

## VLASTNÉ MENÁ

Naše hlavné mesto je Bratislava. Tečie cez neho rieka Dunaj. Býva tam aj moja kamarátka Alica. Spoznali sme sa počas letného tábora v Nitre. Bolo tam krásne. Boli sme na túre na vrchu Zobor a zobrali nás aj na výlet na Bojnický zámok.

Stela zakričala na Mareka. Ten ju stále nepočul a utekal bližšie k rieke. Voda v Hrone bola ako divoká. Našťastie ho zbadal ujo Jozef a rýchlo ho zastavil. Jeho lietadielko už nezachytili, ale spolu sme potom vyrobili nové.

Fínsko je krajina tisícich jazier. V Anglicku jazdia autá na opačnej strane. Nie Barcelona, ale Madrid je hlavné miesto Španielska. Írsko prezývajú aj smaragdový ostrov. V Nemecku sa nachádza pohorie Alpy.

**DVOJHLÁSKY**

Diana si zobrala korčule a rozbehla sa von. S kamarátmi sa mali stretnúť krátko po siedmej. Zimné prázdniny začali a mohli sa korčuľovať už od rána. Vierka rýchlo zjedla raňajky a obliekla si vetrovku. Slnko svietilo a von bolo príjemné počasie.

Chlieb je naša základná potravina. Pečieme ho z múky, vody, soli, kvásku alebo droždia. Mama ho vždy miesi vo veľkej mise. Výborne chutí s domácim maslom a pažítkou. Zapíjam ho studeným mliekom.

Vôňa lievancov ma privolala domov. Mama ich potrela čučoriedkovým džemom a poliala čokoládou. Lepšiu dobrotu som ešte nejedol. Po jedle ma chytili driemoty. Ľahol som si na postel a oddychoval.

**MÄKKÉ SPOLUHLÁSKY**

Ľavá strana poličky bola voľná. Položila som si na ňu fotku z našej dovolenky. Oco sa na nej spokojne usmieva a drží mamu okolo ramien. Ja s Danielom sa veľmi smejeme. Fotografovi pristála na hlave kukučka.

Ďateľ ťukal do stromu. V lese sme nepočuli iné zvuky. Zrazu sme stŕpli. Praskla vetvička a niečo vedľa nás sa pohlo. Bola to malá líška. Asi hľadala svoju mamu. Keď nás zbadala, rýchlo utiekla preč.

Dobrá kniha má pútavý úvod. Po jeho prečítaní chcete hneď vedieť, čo sa bude diať ďalej. Moja najobľúbenejšia rozprávková kniha je o malom čiernom psíkovi. So svojou rodinou žil vo veľkom dome, kde sa na dvore hral s deťmi.

**SPODOBOVANIE Ď, Ť, Ň, Ľ**

Deti sedeli na lúke. Neďaleko nich sa páslo teliatko. Srsť malo hebkú a lesklú. Vedľa nás zrazu dopadlo ťažké poleno. Ľuboš ho zle položil vedľa nášho malého stanu. Robíme si ho z diek a lán, ktoré máme na hranie.

Oheň tíško praskal. Vianočný stôl bol už prestretý. Dnes konečne dostanem darčeky. Celý rok som poslúchal a napísal som aj Ježiškovi. Pýtal som ho priehľadný box na kocky. Potom môžem ľahšie nájsť chýbajúci diel.

V Rakúsku majú ľadovec, na ktorom sa dá lyžovať. Volá sa Kaprun. Je ďaleko od Slovenska, preto tam nepôjdeme lyžovať. Bol som kvôli tomu nespokojný. Rodičia mi potom prezradili prekvapenie. Túto zimu pôjdeme na dovolenku do Detvy.

**STRIEDANIE KRÁTKYCH A DLHÝCH SAMOHLÁSOK**

Bola pred nami dlhá cesta. Šli sme k babke Júlii po čerstvé ríbezle. Zo záhrady sme si vzali aj jablká a zeleninu. Urobíme si ovocný šalát. Mám ho rada s medom a jogurtom. Zo zeleniny nám mama uvarí polievku.

Radka čítala rozprávku. Nepáčila sa jej, preto odložila knihu. Vtedy zazvonil telefón. Katka ma vypýtala na ihrisko. Vždy sa tam hráme s našimi kamarátmi. Najviac nás baví volejbal a naháňačka. Dnes sa hráme vybíjanú.

**PÍSMENÁ Ô A Ä**

Na dvore nastal zmätok. Všade navôkol pobehovali ľudia. Malé žriebä ušlo zo stajne. Každý sa ho snažil chytiť. Nakoniec sa zastavilo samé, lebo bolo veľmi smädné. Vypilo vodu skoro z celého korýtka.

Tento deň si navždy zapamätám. S kamarátom Ferom sme rozbili susedov oblôčik. Rýchlo sme ušli a povedali to rodičom. Tí nás vrátili späť. Museli sme sa ospravedlniť a pomôcť mu s opravou. Dali sme si záväzok, že budeme pozornejší.

Na hodinách ukázalo deväť hodín. S mamou sme šli do obchodu. Kúpili sme mäso a mäsové výrobky. Potom sme sa vrátili späť domov. Tašku som položil za kôš s ovocím. Vybalili sme z nej hovädzinu a sedem párkov.

Mäsiar položil na pult kus mäsa. Vzápätí sa mu oživila pamäť. Na lúke bolo mnoho kvetov: najmä púpavy, sedmokrásky a nevädze. Vo váze mi kytička zvädla. V dlani držal malé holúbä. Päsť mal obviazanú obväzom. Kobylka sa stará o svoje žriebä ako mama o bábätko. Boli sme na prechádzke v Demänovskej doline.

Z opätkov na topánkach ma bolela päta. Pocítil som smäd. O päť minút sme zazreli pamätník na počesť Svätopluka. Sneh bol mäkký a ľahký ako páperie. Meter na stene ukázal, že som zas o pár centimetrov väčší.

Ten sveter je veľmi teplý a mäkký. V parku cupitali vrabce aj holúbätá. Zobkali omrvinky z chleba. Peter zamrnčal ako malé bábä. Má päť rokov. V kostole pozorovali obrazy svätých. Bolo ich až deväť. Poďme už späť, som smädný.

Zväzok vňate začal vädnúť. Držal ho silno v pästi. Chcem poznať celý svet, najmä Afriku. Vo svojom veku má dobrú pamäť. Na obed sme mali hovädzie mäso a zemiaky. Najväčší veniec položili na pamätník. Opäť prišla jar.

**RÔZNE DRUHY VIET**

Kde si bol? Spýtala sa mama. Nevedel som čo na to povedať. Povedz mi to! Sľubujem, že nebudem kričať. Čo jej mám na to odvetiť? Nahnevala by sa, keby vedela pravdu. Tak neotáľaj! Vyzvala ma po chvíľke. Už som nemohol mlčať.

Dones mi tú knihu! Prosím ťa, prinesieš mi mlieko? Hľadám ružové tričko. Nevieš kde sa mi stratilo? To si bola istotne ty! Nemám rada zlodejov a klamárov. Prestaň sa so mnou zahrávať! Chceš kvôli tomu pokaziť naše priateľstvo?

Čie sú to tenisky? Peter, naozaj sú tvoje? Tak si ich hneď ulož! Nemám rada neporiadok. Musíme si všetci vzájomne pomáhať. Keby si nebol lenivý, mala by som viac času. Potom by som ti upiekla koláč. Aký by si chcel? Tvarohový alebo makový?

**SPODOBOVANIE**

Na dvore stál sud. Bol položený smerom na juh. Vedľa bola položená fotka a na nej bol hroch. Ujo Jano tu bol po chlieb. Asi ju tu vtedy zabudol. Vzal som kôš a položil ju do nej. Zanesiem mu ju ešte dnes večer.

Pred nami sme konečne uvideli hrad. Vtedy sa z lesa vynoril otec a v ruke mal hríb. Išiel skratkou a našiel ich tam neúrekom. Vyzeralo to ako sad hríbov. Na chate budeme mať niečo pod zub. Mama uvarí polievku a k nej nám dá domáci chlieb.

Sluch ma neklamal. Neďaleko naozaj zurčal potôčik. Popred nás preplával pstruh. Voda bola krásne čistá, ale studená ako ľad. Z koša sme vytiahli nôž. Pustili sme sa do obeda. Dali sme si sľub, že sa tam ešte vrátime.